पुलिस का कहना है कि ललित और उसकी पत्नी ने सबसे आखिर में फांसी लगाई। घटनास्थल की तस्वीरों से पता चलता है कि ललित भी इस तपस्या का हिस्सा बना था और सबके साथ वह भी फांसी पर लटका था। इसलिए ऐसा हो सकता है कि ललित की पत्नी ने आखिर में फांसी लगाई होगी। फिलहाल पुलिस की जांच पर कई सवाल हैं। परिजनों का कहना है कि पुलिस हत्या के इस मामले को दबाने के लिए कहानियां गढ़ रही है। मीडिया में चल रही खबरों को भी परिजन गलत बता रहे हैं। उनके अनुसार ललित मनोरोगी नहीं था। फिलहाल इस मामले की क्राइम ब्रांच आगे जांच कर रही है और ललित की जिंदगी के और रहस्यों को खंगालने में लगी है।